༄༅། །དཔཾལ་གྱི་འབྱུང་གནས་སྟོབས་བཅུ་ལྡཾན་པ་ཡི། །ལུང་རྟོགས་ཆོཾས་ཀྱི་འོད་སྣང་ཡོངས་བཟུང་ནས། །རྣམ་དག་མཁས་པའི་བགྱི་བས་སྐྱོཾང་བ་ལ། །ཟླ་བྲལ་བསྟན་པའི་ཉིན་བྱེད་རྒྱལ་གྱུར་ཅིག །དབང་བཅུ་ལྡན་པའི་ཆེ་མཆོག་སྔོན་རབས་ཀྱི། །སྨོན་པའི་ལམ་ཀུན་རྫོགས་མིན་དེ་སྲིད་དུ། །བགྲང་ཡས་བསྐལ་པར་འཚོག་ཞེས་བཞུགས་པ་ལ། །གཞན་དྲིང་འཇོག་པ་མེད་པའི་ཚུལ་དེ་དགོངས། །སྡུག་བསྔལ་ཀུན་འབྱུང་ཆུ་རླབས་ཀྱིས་གཡེངས་པས། །འཕྲལ་ཡུན་ཐར་པའི་ལམ་སྟོར་ལུས་ཅན་ཚོགས། །སྒྲོལ་བྱེད་ཐུགས་རྗེའི་ཟོམ་སྟེགས་བརླིང་ལྡན་ཉིད། །བྱམས་བསྟན་མ་ཤར་དེ་སྲིད་བརྟན་པར་བཞུགས། །བདག་ཅག་ལྟོས་འཁོར་བཅས་པ་བྱང་ཆུབ་བར། །ཡེ་ཤེས་གཟིགས་པའི་གུར་ཁྱིམ་ཡངས་པ་ལས། །འདའ་བ་མེད་པར་ལེགས་གསུངས་ཟིལ་མངར་རྒྱུན། །ཐར་པའི་བཅུད་དུ་ལེན་པར་བྱིན་གྱིས་རློབས། །ངག་གི་རྣོ་མཚོན་གྲུབ་པ་མ་ལགས་མོད། །ཆོས་ལས་སྐྱེས་པའི་བཀའ་འབངས་དད་གསུམ་གྱིས། །ཉེར་བསྐྱེད་དེ་སྐད་གསོལ་བཏབ་སྙེ་མ་དག །གེགས་བྲལ་གཡུར་དུ་ཟ་བར་བྱིན་གྱིས་རློབས། །ཞེས་མཁན་ཆེན་དཔལ་ལྡན་ཆོས་སྐྱོང་བ་ལ་ཞབས་བརྟན་གསོལ་བ་བླ་མ་ཀུན་དགའ་རྒྱ་མཚོ་པ་སྐུ་མཆེད་རྣམས་ཀྱིས་བསྐུལ་བའི་ངོར། བནྡེ་ཚུལ་ཁྲིམས་རིན་ཆེན་གྱིས་འཕྲལ་དུ་བྲིས་པ་སརྦ་མངྒ་ལཾ།།